Държавен вестник, бр. 87, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  87
„(13) Лице, което експлоатира съоръжение, 
попадащо в обхвата на чл. 23, § 2 от Регламент 
(ЕО) № 1005/2009, и допуска проверките за 
течове и/или извличането на вещества, които 
нарушават озоновия слой, да се извършват 
от лица, които не притежават документ за 
правоспособност, се наказва с глоба 2000 лв., 
съответно с имуществена санкция в размер 
4000 лв.“
11. Досегашната ал. 12 става ал. 14 и в 
нея думите „проверките за херметичност“ се 
заменят с „проверките за течове“.
12. Досегашната ал. 13 става ал. 15 и в нея 
думата „използват“ се заменя със „зависят“.
13. Създават се ал. 16 и 17:
„(16) Лице, което доставя регенерирани 
ненапълно халогенирани хлорфлуорвъглеводо­
роди и/или флуорирани парникови газове на 
физически и/или юридически лица без доку­
мент за правоспособност, се наказва с глоба 
от 3000 до 6000 лв., съответно с имуществена 
санкция в размер от 8000 до 15 000 лв.
(17) Лице, което използва регенерирани и/
или рециклирани ненапълно халогенирани 
хлорфлуорвъглеводороди за поддръжка или 
сервизно обслужване на съоръженията, попа­
дащи в обхвата на Регламент (ЕО) № 1005/2009, 
и не води документация за източника на ре­
генерираните и/или рециклирани ненапълно 
халогенирани хлорфлуорвъглеводороди, се 
наказва с глоба от 3000 до 6000 лв., съответно 
с имуществена санкция в размер от 8000 до 
15 000 лв.“
§ 6. В § 1, т. 6 от допълнителните разпо­
редби думите „съответните мерки за инфор­
миране и предупреждаване на населението в 
съответните райони“ се заменят с „незабавни 
мерки“.
§ 7. Параграф 32 от преходните и заклю­
чителните разпоредби на Закона за измене­
ние и допълнение на Закона за чистотата на 
атмосферния въздух (ДВ, бр. 99 от 2006 г.) 
се отменя. 
§ 8. В останалите текстове на закона ду­
мите „проверки за херметичност“ се заменят 
с „проверки за течове“.
Преходни и заключителни разпоредби
§ 9. Издадените документи за квалифика­
ция запазват действието си до изтичането на 
срока, за който са издадени.
§ 10. Законът влиза в сила един месец след 
обнародването му в „Държавен вестник“, с 
изключение на § 1, т. 1, който влиза в сила 
от 1 януари 2012 г.
Законът е приет от 41-ото Народно събра­
ние на 22 октомври 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
8622
МИНИСТЕРСКИ СЪВЕТ
РЕШЕНИЕ № 770
ОТ 25 ОКТОМВРИ 2010 Г.
за предоставяне на концесия за добив на не­
метални полезни изкопаеми – индустриални 
минерали – фелдшпат-кварцови пясъци, от 
находище „Арчар“, разположено в землището 
на с. Градище, община Шумен, област Шумен
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 2 от Закона за подземните богат­
ства – неметални полезни изкопаеми – ин­
дустриални минерали – фелдшпат-кварцови 
пясъци, от находище „Арчар“, разположено 
в землището на с. Градище, община Шумен, 
област Шумен, който се извършва със средства, 
осигурени от концесионера, и на негов риск. 
Площта, покриваща находището, е с размер 
57 818 кв. м (57,82 дка) и е индивидуализирана 
с координатите на точки с номера по контура 
на запасите и ресурсите от № 1 до № 11 съг­
ласно координатен регистър в координатна 
система „1970 г.“, представляващ неразделна 
част от концесионния договор.
2. Определя концесионна площ с размер 
140 000 кв. м (140 дка), включваща площта, 
покриваща находище „Арчар“, както и необ­
ходимите площи за осъществяване на дей­
ността по концесията. Концесионната площ е 
индивидуализирана с координатите на точки 
от № 1 до № 5 съгласно координатен регис­
тър в координатна система „1970 г.“ съгласно 
приложението.
3. Определя срок на концесията 35 години.
4. Определя за концесионер „Каи Май­
нинг“ – ЕООД, гр. Исперих – титуляр на 
Удостоверение за търговско откритие № 0306 
от 2 септември 2009 г., издадено от министъра 
на околната среда и водите.
5. Концесията да се осъществява при след­
ните условия:
5.1. При експлоатацията на подземните 
богатства да се спазват нормативните изис­
квания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху земите от горския фонд 
и земеделските земи, културните ценности, 
националната сигурност, отбраната на стра­
ната и обществения ред.